ભાગેડૂ ભારતીય બિઝનેસમેન વિજય માલ્યા રવિવારે થયેલી ભારત-પાકિસ્તાન મેચ દરમિયાન સ્ટેડિયમમાં નજરે પડ્યો હતો. સ્ટેડિયમમાં વિજય માલ્યાની હાજરી છેલ્લા બે દિવસથી ચર્ચાનો વિષય બની છે. હવે માલ્યાએ પોતાની ઉપસ્થિતિને મળી રહેલી મીડિયા કવરેજને બ્રેકિંગ ગણાવીને ટ્વિટ પણ કરી છે. માલ્યાએ લખ્યું કે, તે ચેમ્પિયન્સ ટ્રોફીની બધી જ મેચોમાં જઈને ભારતને ચિયર કરવાનું વિચારી રહ્યો છે.